APSTIPRINU

Centrālās finanšu un līgumu aģentūras

Projektu atlases departamenta direktore

*(elektroniskais paraksts)* A. Abu-Junese

 (datums skatāms laika zīmogā)



**Eiropas Savienības kohēzijas politikas programmas 2021.–2027.gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.5. pasākuma “Gaisa piesārņojuma samazināšanas pasākumi pašvaldībās” (turpmāk – pasākums) otrās projektu iesniegumu atlases kārtas nolikums**

|  |  |  |
| --- | --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2024.gada 16. janvāra noteikumi Nr. 54 “Eiropas Savienības kohēzijas politikas programmas 2021.-2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.5. pasākuma “Gaisa piesārņojuma samazināšanas pasākumi pašvaldībās” pirmās un otrās projektu iesniegumu atlases kārtas īstenošanas noteikumi” (turpmāk – SAMP MK noteikumi) | |
| Finanšu nosacījumi | Otrajā projektu iesniegumu atlases kārtā projektu iesniedzējam Rēzeknes valstspilsēta plānotais un pieejamais kopējais attiecināmais ERAF finansējums ir 845 143 euro un nacionālais līdzfinansējums, ko veido pašvaldību un privātais finansējums, – ne mazāks kā 149 143 euro;  Maksimālā atbalsta intensitāte ir 85 % no kopējām attiecināmajām izmaksām, nepieciešamais līdzsfinansējums ir vismaz 15 % no kopējā attiecināmā finansējuma, ko veido pašvaldību un privātais finansējums. ERAF finansējumu piešķir grantu atbalsta veidā.  ERAF finansējums nedrīkst pārsniegt SAMP MK noteikumu [​pielikumā](https://likumi.lv/ta/id/349191-eiropas-savienibas-kohezijas-politikas-programmas-20212027-gadam-223-specifiska-atbalsta-merka-uzlabot-dabas-aizsardzibu-un-biologisko-daudzveidibu-zalo-infrastrukturu-it-ipasi-pilsetvide-un-samazinat-piesarnojumu-2235-pasakuma-gaisa-piesarnojuma-samazinasanas-pasakumi-pasvaldibas-pirmas-un-otras-projektu-iesniegumu-atlases-kartas-istenosanas-noteikumi#piel) minēto maksimāli pieejamo finansējumu projektam un projekta minimālais attiecināmo izmaksu apmērs nav mazāks par 200 000 (ieskaitot) euro.  Izmaksas ir attiecināmas no SAMP MK noteikumu spēkā stāšanās dienas – 2024. gada 19. janvāra, izņemot projekta iesniegumu pamatojošās dokumentācijas sagatavošanas izmaksas, kas ir attiecināmas, ja tās veiktas pēc 2021. gada 1. janvāra. | |
| Komercdarbības atbalsta veidi | Eiropas Komisijas 2011. gada 20. decembra lēmums Nr. [2012/21/ES](https://eur-lex.europa.eu/legal-content/LV/ALL/?uri=CELEX%3A32012D0021) par Līguma par ES darbību 106. panta 2. punkta piemērošanu komercdarbības atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi | |
| Projektu iesniegumu atlases īstenošanas veids | Ierobežota projektu iesniegumu atlase | |
| Projekta iesnieguma iesniegšanas termiņš | No 2025. gada 31. marta | līdz 2025. gada 30. maijam |
| Termiņš projekta iesnieguma iesniegšanai priekšizskatīšanā | No 2025. gada 31.marta | līdz 2025. gada 30. aprīlim |

1. Prasības projekta iesniedzējam un sadarbības partnerim (ja to pieaicina)
2. Projekta iesniedzējs ir SAMP MK noteikumu 19. punktā minētā Rēzeknes valstspilsēta, kas atbilst SAMP MK noteikumu 11.2. apakšpunktam.
3. Projekta iesniedzējs, slēdzot rakstisku sadarbības līgumu, var piesaistīt šādus sadarbības partnerus :
   1. SAMP MK noteikumu 20.1. apakšpunktā minēto sabiedrisko (siltumapgādes un (vai) ūdenssaimniecības) pakalpojumu sniedzēju siltumapgādes un ūdenssaimniecības pieslēgumu ierīkošanai un to saistītās jaudas palielināšanai (ja attiecināms), kas nepieciešami projekta mērķa sasniegšanai;
   2. SAMP MK noteikumu 20.2. apakšpunktā minēto valsts tiešās pārvaldes iestādi, kuras valdījumā vai turējumā ir valstij piederošā zeme, kurā neveic saimniecisko darbību un kurā īstenos SAMP MK noteikumu 27.1. un 27.4. apakšpunktā minētās atbalstāmās darbības.
4. Atbalstāmās darbības un izmaksas
5. Pasākuma ietvaros ir atbalstāmas darbības, kas noteiktas SAMP MK noteikumu 27. punktā.
6. Projekta iesniegumā plāno izmaksas atbilstoši SAMP MK noteikumu 28., 29., 30., 31., 32., 33., 34., 35., 36. un 37. punktiem.
7. Projektu īsteno 36 mēnešu laikā no vienošanās par projekta īstenošanu noslēgšanas dienas, bet ne ilgāk kā līdz 2028. gada 31. decembrim, atbilstoši SAMP MK noteikumu 6. un 39. punktam.
8. Izmaksu plānošanā jāņem vērā Finanšu ministrijas 2023. gada 25. septembra vadlīnijas Nr. 1.2 “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”, kas pieejamas tīmekļa vietnē – <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda>.
9. Projektu iesniegumu noformēšanas un iesniegšanas kārtība
10. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>:
    1. juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
    2. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
11. Projektu portālā aizpilda projekta iesnieguma datu laukus un pievieno projekta iesnieguma aizpildīšanas metodikā (atlases nolikuma (turpmāk – nolikums) 1.pielikums) norādītos dokumentus.
12. Projekta iesniegumā atsauces uz pielikumiem norāda precīzi, nodrošinot to identificējamību. Papildus projekta iesnieguma aizpildīšanas metodikā (nolikuma 1. pielikums) norādītajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
13. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma aizpildīšanas metodiku (nolikuma 1. pielikums)*.*
14. Informācija par aktuālajiem makroekonomiskajiem pieņēmumiem un prognozēm, atbilstoši normatīvajiem aktiem publiskās un privātās partnerības jomā, ko projekta iesniedzējs izmanto sagatavojot projekta iesniegumu, pieejama <https://www.fm.gov.lv/lv/makroekonomiskie-pienemumi-un-prognozes?utm_source=https%3A%2F%2Fwww.google.com%2F> (publicētas 01.07.2024.).
15. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
16. Projekta iesniegumā summas norāda *euro* ar precizitāti līdz 2 cipariem aiz komata.
17. **Projekta iesniegumu iesniedz līdz projektu iesniegumu iesniegšanas beigu termiņam**.
18. Ja projekta iesniegums iesniegts pēc projektu iesniegumu iesniegšanas beigu datuma, tas netiek vērtēts. Centrālā finanšu un līgumu aģentūra (turpmāk – sadarbības iestāde) par to informē projekta iesniedzēju.
19. Projekta iesniedzējam pēc projekta iesnieguma iesniegšanas sadarbības iestādē, tiek nosūtīts Projektu portāla automātiski sagatavots e-pasts par projekta iesnieguma iesniegšanu.
20. Projektu iesniegumu atlases kārtā pašvaldība iesniedz ne vairāk kā vienu projekta iesniegumu.
21. Konsultatīvais atbalsts ierobežotā projektu iesniegumu atlasē
22. Projekta iesniedzējs, sagatavojot projekta iesniegumu, var saņemt sadarbības iestādes konsultatīvo atbalstu projekta iesnieguma sagatavošanai, vienu reizi iesniedzot projekta iesniegumu priekšizskatīšanai Projektu portālā līdz 2025. gada 30. aprīlim.
23. Ja projekta iesniegums iesniegts priekšizskatīšanai, sadarbības iestāde 5 darbdienu laikā izskata priekšizskatīšanai saņemto projekta iesniegumu un Projektu portāla e-vidē sniedz viedokli par projekta iesniegumā norādītās informācijas atbilstību SAM MK noteikumu un šī nolikuma prasībām. Priekšizskatīšanā sniegtajam sadarbības iestādes viedoklim un komentāriem ir rekomendējošs raksturs.
24. Pēc priekšizskatīšanas projekta iesniedzējam ir tiesības precizēt projekta iesniegumu, ievērojot projektu iesniegumu iesniegšanas beigu termiņu.
25. Ja pēc projekta iesnieguma iesniegšanas sadarbības iestāde projekta iesniegumā konstatē tehniskas neprecizitātes vai tādas nepilnības, ko var novērst līdz šī nolikuma 32. punktā noteiktā lēmuma pieņemšanai, sadarbības iestāde Projektu portālā ziņojuma veidā informē projekta iesniedzēju par konstatētajām neprecizitātēm un to novēršanai veicamajām darbībām, nosakot izpildes termiņu.
26. Pēc šī nolikuma 19. punktā norādītās informācijas saņemšanas projekta iesniedzējam ir tiesības sadarbības iestādes noteiktajā termiņā precizēt projekta iesniegumu, nemainot to pēc būtības. Pēc precizējumu veikšanas projekta iesniedzējs atkārtoti iesniedz projekta iesniegumu Projektu portālā.
27. Pēc šī nolikuma 19. punktā minētajā ziņojumā norādītā izpildes termiņa vērtēšanas komisija izvērtē projekta iesniegumu un sniedz atzinumu šī nolikuma V. nodaļā noteiktajā kārtībā. Gadījumā, ja projekta iesniegums nav atkārtoti iesniegts šī nolikuma 20. punktā noteiktajā kārtībā, komisija vērtē projekta iesniegumu sākotnēji iesniegtās informācijas apjomā.
28. Pēc šī nolikuma 18. punktā noteiktā termiņa vai (ja attiecināms) 21. punktā minētajā ziņojumā norādītā termiņa šajā nodaļā noteiktais konsultatīvais atbalsts netiek nodrošināts.
29. Projektu iesniegumu vērtēšanas kārtība
30. Projektu iesniegumu vērtēšanai sadarbības iestādes vadītājs ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē, ievērojot likuma “Par interešu konflikta novēršanu valsts amatpersonu darbībā” un Regulas Nr. 2024/2509[[1]](#footnote-1) 61. pantā noteikto. Vērtēšanas komisija projektu iesniegumu vērtēšanā piedalās šādā apjomā:
    1. vienotie kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā);
    2. vienotie izvēles kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā);
    3. specifiskie atbilstības kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā).
31. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
32. Pēc projektu iesniegumu iesniegšanas termiņa beigām balsstiesīgie sadarbības iestādes vērtēšanas komisijas pārstāvji vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 2. pielikums) un Projektu portālā aizpildot projekta iesnieguma vērtēšanas veidlapu. Vērtēšanas komisijas balsstiesīgie sadarbības iestādes pārstāvji projekta iesniegumu var sākt vērtēt uzreiz pēc tā saņemšanas.
33. Pirms šī nolikuma 25. punktā noteiktās vērtēšanas uzsākšanas balsstiesīgie sadarbības iestādes vērtēšanas komisijas pārstāvji pārbauda projekta iesniedzēja un sadarbības partnera, ja tāds projektā ir paredzēts, un ar <to/tiem> saistīto fizisko personu[[2]](#footnote-2) atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[3]](#footnote-3) noteikto kārtību, un veic projekta iesniedzēja un sadarbības partnera, ja tāds projektā ir paredzēts, un ar <to/tiem> saistīto fizisko personu[[4]](#footnote-4) pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādiem no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu. Ja projekta iesniedzējs neatbilst, taču sadarbības partneris atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums nav uzskatāms par noraidītu, bet šī nolikuma 30. punktā noteiktajā atzinumā iekļauj nosacījumu izslēgt attiecīgo sadarbības partneri no dalības projektā.
34. Projekta iesnieguma atbilstību projektu vērtēšanas kritērijiem vērtē, ievērojot šī nolikuma 25. punktā noteikto kompetenču sadalījumu, vispirms izvērtējot visus neprecizējamos un pēc tam – precizējamos kritērijus šādā secībā:
    1. vienotie kritēriji;
    2. vienotie izvēles kritēriji;
    3. specifiskie atbilstības kritēriji.
35. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
36. Pēc precizētā projekta iesnieguma saņemšanas sadarbības iestādē, atbilstoši šī nolikuma 25. punktā minētajam vērtēšanas komisijas locekļu iesaistes apjomam, balsstiesīgie sadarbības iestādes vērtēšanas komisijas pārstāvji izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
37. Lēmuma pieņemšanas un paziņošanas kārtība
38. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
    1. projekta iesnieguma apstiprināšanu;
    2. projekta iesnieguma apstiprināšanu ar nosacījumu;
    3. projekta iesnieguma noraidīšanu.
39. Lēmumu sadarbības iestāde pieņem 2 mēnešu laikā pēc projektu iesniegumu iesniegšanas.
40. Pirms nolikuma 32.1. apakšpunktā noteiktā lēmuma pieņemšanas vai 38.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja un sadarbības partnera, ja tāds projektā ir paredzēts, un ar <to/tiem> saistīto fizisko personu atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 4082 noteikto kārtību, un veic projekta iesniedzēja un sadarbības partnera, ja tāds projektā ir paredzēts, un ar <to/tiem> saistīto fizisko personu pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 37.1. apakšpunktā noteiktā atzinuma izdošanas projekta iesniedzējs vai sadarbības partneris, ja tāds projektā ir paredzēts, atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 30. punktā noteiktā atzinuma.
41. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
    1. uz projekta iesniedzēju, sadarbības partneri, ja tāds projektā ir paredzēts, un ar <to/tiem> saistītajām fiziskajām personām nav attiecināms neviens no Likuma 22. pantā minētajiem izslēgšanas noteikumiem;
    2. projekta iesniedzējam, sadarbības partnerim, ja tāds projektā ir paredzēts, un ar <to/tiem> saistītajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
    3. projekta iesniegums atbilst projektu iesniegumu vērtēšanas kritērijiem.
42. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
43. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
    1. uz projekta iesniedzēju vai ar to saistīto fizisko personu attiecas vismaz viens no Likuma 22. pantā minētajiem izslēgšanas noteikumiem;
    2. attiecībā uz šo projekta iesniedzēju vai ar to saistīto fizisko personu, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;]
    3. projekta iesniedzējs nav uzaicināts iesniegt projekta iesniegumu.
44. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas vērtēšanas komisija, ievērojot šī nolikuma 25.punktā noteikto kompetenču sadalījumu vērtē projekta iesniegumu. Ja tiek konstatēta kāda no lēmumā noteiktajiem nosacījumiem neizpilde vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst kādam projektu iesniegumu vērtēšanas kritērijiem, precizētā projekta iesnieguma vērtēšanu neturpina. Pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
    1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
    2. lēmumā noteikto  nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst projektu iesniegumu vērtēšanas kritērijiem.
45. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās slēgšanas procedūru.
46. Informāciju par apstiprinātajiem projektu iesniegumiem sadarbības iestāde publicē tīmekļa vietnē [www.esfondi.lv](http://www.esfondi.lv).
47. Papildu informācija
48. Jautājumus par projekta iesnieguma sagatavošanu un iesniegšanu lūdzam:
    1. sūtīt uz tīmekļa vietnē <https://www.cfla.gov.lv/lv/2-2-3-5-k-2> norādītās kontaktpersonas elektroniskā pasta adresi vai [pasts@cfla.gov.lv](mailto:pasts@cfla.gov.lv) vai
    2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
49. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu termiņam.
50. Atbildes uz iesūtītajiem jautājumiem tiks nosūtītas elektroniski jautājuma uzdevējam.
51. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot pieteikumu , rakstot uz [vis@cfla.gov.lv](mailto:vis@cfla.gov.lv) vai zvanot uz +371 20003306.
52. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/2-2-3-5-k-2>
53. Vienošanās par projekta īstenošanu projekta teksts vienošanās slēgšanas procesā var tikt precizēts atbilstoši projekta specifikai.
54. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
    1. apzināti sniegusi nepatiesu informāciju, kas ir būtiska projekta iesnieguma novērtēšanai;
    2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
    3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums. Projekta iesnieguma aizpildīšanas metodika.

2. pielikums. Projektu iesniegumu vērtēšanas kritēriji un to piemērošanas metodika.

3. pielikums. Vienošanās par projekta īstenošanu projekts.

4. pielikums. Izmaksu un ieguvumu analīzes modelis (MS Excel datne) (ja projektā paredzēta SAMP MK noteikumu 29.7. apakšpunktā noteiktā siltumapgādes un (vai) SAMP MK noteikumu 29.1.5. apakšpunktā noteiktā ūdenssaimniecības pieslēgumu ierīkošana vai ja attiecināms).

5. pielikums. Izmaksu un ieguvumu analīzes modeļa aizpildīšanas metodika.

6. pielikums. Apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā (attiecināms, ja projekta īstenošanā tiek iesaistīts sadarbības partneris, kas ir publiska persona, t.sk. tās iestāde, struktūrvienība, orgāns, kapitālsabiedrība);

7. pielikums. Apliecinājums, ka saimnieciskās darbības veicējs neatbilst grūtībās nonākuša saimnieciskās darbības veicēja pazīmēm (attiecināms uz projekta sadarbības partneri, ja projektā paredzēta SAMP MK noteikumu 29.7. punktā noteiktā siltumapgādes un (vai) SAMP MK noteikumu 29.1.5. apakšpunktā noteiktā ūdenssaimniecības pieslēgumu ierīkošana).

8. pielikums. Apliecinājums par sadarbības partnera saņemto un plānoto komercdarbības atbalstu (attiecināms uz projekta sadarbības partneri, ja projektā paredzēta SAMP MK noteikumu 29.7. punktā noteiktā siltumapgādes un (vai) SAMP MK noteikumu 29.1.5. apakšpunktā noteiktā ūdenssaimniecības pieslēgumu ierīkošana).

9. pielikums. Apliecinājums par nosacījumu izpildi attiecībā uz piešķirto kompensāciju apmēru un pārmērīgas kompensācijas kontroli (attiecināms, ja projektā paredzēta SAMP MK noteikumu 29.7. apakšpunktā noteiktā siltumapgādes un (vai) SAMP MK noteikumu 29.1.5. apakšpunktā noteiktā ūdenssaimniecības pieslēgumu ierīkošana).

10. pielikums. Sadarbības partnera apliecinājums par komercdarbības atbalsta nosacījumu ievērošanu (attiecināms, ja projektā paredzēta SAMP MK noteikumu 29.7. apakšpunktā noteiktā siltumapgādes un (vai) SAMP MK noteikumu 29.1.5. apakšpunktā noteiktā ūdenssaimniecības pieslēgumu ierīkošana).

1. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija). [↑](#footnote-ref-1)
2. Valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju vai sadarbības partneri ar filiāli saistītās darbībās. [↑](#footnote-ref-2)
3. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-3)
4. Valdes vai padomes loceklis, patiesais labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt projekta iesniedzēju vai sadarbības partneri darbībās, kas saistītas ar filiāli. [↑](#footnote-ref-4)